cyanic-selkie/wikianc huggingface dataset:
Sardinia
La sivilia nuragica
Sardinia ia es ance la sentro de alga vias comersial, e ia es un furnante importante de materias cru como cupre e plombo, Par controla la escava de esta materiales e vende los a otra paises, la sardinianes antica ia es capas de acumula ricas e ateni un sofistica simil a otra cultures importante de la Mediteraneo, refletada par sua arte, como la figures de bronze famosa.
Istoria antica
En la sentenio 6 aec, pos la concista de Sisilia ueste, la punicas de Cartago ia intende prende Sardinia. La invade prima ia fali, ma de 510 aec, la partes sude e ueste-sentral de la isola ia es prendeda par la punicas.
Linguas paleoeuropean
Linguas paleoeuropean (ance nomida linguas european vea o linguas preindoeuropean) es la linguas cual ia es parlada en Europa, per la plu parte nonconoseda, spesial ante la sperde de la linguas indoeuropean.
La linguas preistorial de xasores-coliores de la paleolitica e mesolitica no es atestada par scrives. Nosa sola asede a los es la nomes la locas, spesial rios, trovada tra Europa sentral e ueste, e alga parolas posible emprestada par linguas plu tarde, o la influes sur sua strutures.
Sardinia
Istoria antica
En 283 aec, la romanes ia propri Sardinia e Corsica en cuando la punicas ia debe fasa un rebela de sua mersenarios pos la Gera Punica (264-241 aec). La romanes ia debe trata con multe rebelas e ia nesesa multe anios asta la isolas ia es pasida. Sites vea ia es bonida e grandida, e sites nova ia es construida, e ia es poplida par romanes. La rena roman ia continua per 694 anios, en cuando la isola ia es un fonte de gran per la capital. Latina deveni la lingua xef en esta periodo, an si la cultur roman ia es plu lenta per es adotada. Ultima, cristiania ia es adotada, a min par la artistocratas.
Linguas paleoeuropean
La linguas paleoeuropean atestada e sustratos reconstruida
Linguas paleoispanica
Sardinia
Istoria antica
Pos la cade de la Impero Roman, la vandales, un tribu de germanicas este, ia prende ja Cartago de la punicas, e alora ia concista Sardinia en 456 ec. La vandales ia continua usa la formas de governa instituida par la romanes. La governor de Sardinia, Godas, ia declara Sardinia autonom de Cartago e ia atenta negosia con Imperor Justinian 1 per pas. Ma Justinian ia envia sua armadas a Sardinia, e reconcista la isola en 534. La rena de la vandales ia dura 78 anios.
Linguas paleoeuropean
La linguas paleoeuropean atestada e sustratos reconstruida
Linguas paleoeuropean de Italia
Linguas paleoeuropean de la rejion ejean
Sardinia
La bizantianes
Su la rena bizantian, la isola ia es divideda entre distritos nomida mereiai (μερείαι) en elinica, cual ia es governada par un judor en Caralis. Un garnison ia es instituida en Forum Traiani su la comanda de un dux. En esta periodo, cristiania deveni plu comun sur la isola, recambiante per la paganisme cual ta survive a la eda medieval en la interna de la isola.
Linguas paleoeuropean
La linguas paleoeuropean atestada e sustratos reconstruida
Linguas paleoeuropean de Europa norde
Sardinia
La bizantianes
La data e situa de la fini de la rena par la bizantianes en Sardinia no es conoseda. Control direta ia es mantenida a min tra sirca 650 ec, pos cual local xefes ia es autorida en la fas de rebelas e muslimes. La perde de controla en Africa a la arabis en 697 e la crese de atacas par moros e berberes ia forsa un crese de autonomia militar en la provinse. Par 952, la autorias bizantian no listada plu ce Sardinia es un provinse de la impero, cual sujeste ce los vide lo como perdeda.
Linguas paleoeuropean
La linguas paleoeuropean atestada e sustratos reconstruida
A veses, la linguas de la Caucasos es ance incluida en paleoeuropean, an si la rejion es comun videda como en Asia estra Europa.
Sardinia
Aragon e Espania
An con la esiste de la statos nativa, la pape ia ofre la corona nova a James 2 de Aragon, con la promete de suporta si el ta desira concista la partes de Sardinia controlada par Pisa en intercambia per Sisilia. en 1324, aliada con la Rena de Arborea e seguente un campania militar cual ia dura un aniol la prinse coronada Alfonso ia condui la armada catalan cual ta ocupa la teritorios pisan de Cagliari e Gallura e la site de Sassari, e nomi los "La Rena de Sardinia e Corsica". Esta rena ta resta su la corona de Aragon (su la res de Espania) asta la Trata de Utrecht.
Linguas paleoeuropean
La linguas paleoeuropean atestada e sustratos reconstruida
No evidentes direta de la linguas parlada en la neolitica esiste. Atentas a estende la metodos de linguistica istorial a la eda de petra no es multe suportada. Donald Ringe, un spesialiste en la campo, critica teorias cual proposa sola un cuantia peti de familias de linguas en la neolitica, sperdeda tra areas grande de Europa. En loca, el sujeste ce la natur tribal de la sosias indica ce Europa ia es un loca de diversia grande de linguas, con multe familias con no oservable lias a lunlotra, simil a la situa en America Norde ueste ante la coloni par europeanes. A la otra lado, on pote sujeste ance ce la situa en America Norde este pote indica ce familias grande pote es vera sperdeda tra areas grande.
Sardinia
Aragon e Espania
Entre 1353 e 1409, la judores Marianus 4, Hugh 3, e Brancaleon Doria ia susede per ocupa tota de Sardinia estra la sites forte protejeda de la Cagliari e Alghero, cual per anios ia resta como la sola areas controlada par Aragon. Ma, en 1409, Re Martin 1 de Sisilia (e eritor a la corona de Aragon) ia defeta la sardinianes a la Batalia de Sanluri. La concista de Sardinia par la aragones ia sinifia ce la sistem feudal ta es introduida tra tota Sardinia. Sardinia ia es la sola pais european do feudalisme ia es introduida tan tarde en la eda medieval, cuando feudalisme ia es ja abandonada par multe otra paises european.
Linguas paleoeuropean
La linguas paleoeuropean atestada e sustratos reconstruida
La linguas indoeuropean temprana es comun suposada como orijinal de la popla de la cultur de vasos de bandas o la cultur de vasos embutin de la eda calcolitica o la eda de bronze temprana. Los es suposada como veninte de la Balcanes, la stepe de Ucraina, o Anatolia. La idronimia de Europa vea es videda par Hans Krahe como la refleta la plu vea de la presente temprana de indoeuropean en Europa.
Sardinia
Aragon e Espania
La Rena de Sardinia ia resta su la domina de Aragon e Espania per sirca 400 anios, de 1323 sa 1708. En esta tempo, la popla ia asorba un cuantia de tradisiones, costumes, e detalias de lingua de sua mestres.
Linguas paleoeuropean
La linguas paleoeuropean atestada e sustratos reconstruida
Teorias de linguas preindoeuropean en Europa es construida sur poca evidentes. Euscara es la aspiror la plu bon per un desendente de un de tal linguas, ma car lo es un lingua isolida, on ave no evidente comparante per plu teoria. Theo Vennemann ia sujeste un familia vasconica (cual el ia crede coesistente con un "atlantica" relatada a linguas semitica). La teoria es rejetada par la plu linguistes. Un otra aspiror es la linguas tirena, cual pote posible deveni etrusca e retica en la eda de fero, e ance posible linguas de la Ejean como minoan en la eda de bronze.
Velia Grande Tre
La Velia Grande Tre ia es un periodo de ativisme grande en la istoria american de 1850 a 1900. El ia afeta a la ramos pietiste e el ia ave un sensa forte en la ativisme sosial. El ia dona fortia a la teolojia pos milenial ce la Veni Du de Cristo ta veni pos la umania ta reforma ja la tota tera.
Linguas paleoeuropean
La linguas paleoeuropean atestada e sustratos reconstruida
En la norde, un situa simil a lo de indoeuropean pote es avenida, con la linguas uralica estendente de la este. Spesial, la linguas sami de la popla nativa de Scandinavia parteni a la familia uralica, ma mostra multe influe de un sustrato cual represente posible un o plu linguas estinguida. Alga trasas de linguas orijinal en la rejion baltica es suspetada en la linguas finica, ma los es min clar. On ave parolas emprestata de linguas nonidentifiada en otra linguas uralica en Europa.
Baxni
La descrive prima de baxni ia es en un article "Tores" en la "Colie de juas per familia e scola", composada par Valerian Alexandrovich Viskovatov, e publicida en 1875 en San Peterburg.
Sardinia
Periodo savoian
Con la Fusa Perfeta en 1848, la federa de states de la renas savoian de Sardinia ia deveni un stato unida e constitual, e ia comensa la Geras de Autonomia Italian contra la Impero Osteraices per la Uni de Italia, cual ia dur 13 anios. En 1861, la parlamento de la Rena de Sardinia ia deside par lege per cambia sua nom e la titulo de sua re a la Rena de Italia e la Re de Italia.
Velia Grande Tre
El ia apare moves nova como la Move de Santia e Siensia Cristian.
Baxni
Regulas
Pesos: On ave du tipos de pesos: "omes" e "res". Ambos pote es un peso singular o un colona. Res es difereda par usa de pesos normal de la mesma color a la alta de un colona.
Omes: Omes move a ante diagonal a un cuadro nonocupada visina.
Res: Si un peso move a la linia de res a la lado de la oposor, acel peso deveni un re. La peso aora ave la capasia per move diagonal a ante e a retro. Si un peso toca la linia de res en un catura e pote continua un catura, lo pote salta como un re. La juor pote eleje do el resta pos la catura.
Catura: Si un cuadro visina conteni un peso de la oposor, e la cuadro direta pos lo e vacuida, la peso de la oposor pote es caturada e poneda su la peso cual ia salta supra lo, cual crea un colona. Si on salta un colona, sola la peso a la culmina de la colona e caturada, e la resta de la colona resta. La color de la peso aora a la culmina indica la posesor de la colon. On pote catura a ante o a retro. Saltas de catura pote continua en a mesma modo. Un catura es obligada e no pote es refusada. Ma on pote eleje cual segue on vole usa, e no nesesa la segue cual resulta en la cuantia la plu grande de caturas. An tal, si on eleje un segue, on pote completa la segue de caturas.
Colona: La colona move como un om si la peso alta es un om, e move como un re si la peso alta es un re. Sola la peso a alta deveni un re.
Gania: Un juor con no move valida restante perde la jua. Lo es la caso si la juor ave no pesos libre o si la pesos es prevenida de move par la pesos de sua oposor. La jua es egal (pd nun gania) si la mesma posa repete se per un ves tre, con la mesma juor avente la move cada ves.
Álvar Fáñez
Álvar Fáñez ia es un nobil e gidor militar castilian ia deveni la gidor autonom de Toledo su la rea Urraca. El ia deveni la sujeto de un lejenda, cambiada par la Poesia de Mea Cid, la epica nasional espaniol, a Álvar Fáñez Minaya, un vasal e comandor leal su Rodrigo Diaz de Vivar, El Cid, en sua esclui e concista de Valensia.
Etica
Etica (de un parola elinica cual sinifia "la (comprende) morala") es un de la campos grande de filosofia. Etica – e la studias deduida de lo (pe filosofia legal e political) – es ance nomida "Filosofia pratica", car lo esplora la ata umana (no como "Filosofia teorial", a cual la studias clasica parteni: Lojica, Epistemolojia e Metafisica).
Sinifia de vive
La sinifia de vive o la responde a la demanda "Cual es la sinifia de vive?", pertine a la sinifia de vive o esiste en jeneral. Multe otra demandas relatada inclui "Perce nos es asi?" o "Cual es la intende de esiste?". On ia ave multe respondes proposada a esta demandas de multe fondos cultural e ideolojial diferente. La xerca de la sinifia de vive ia produi multe divina filosofial, siensal, teolojial e metafisical tra istoria. Persones e cultures diferente crede cosas diferente per responde a esta demanda.
Etica
Costumal on usa "etica" e "moralia" como sinonimes, ma etica es la siensa sur moralia; per otra parolas, moralia dise cual on fa; etica esplora perce.
Sinifia de vive
Vides popular
Esta demanda ia es fada par multe persones a alga punto en sua vives, alga respondes es:
Lupo jigante
La lupo jigante o Canis dirus (can temeda) es un spesie estinguida de la jenera Canis. Lo es un de la plu famosa carnivor preistorial en America. Lo ia abita la Americas en la plestosene tarda e la olosene temprana (125,000 - 9,500 anios ante aora).
La restas de la lupo jigante ia es trovada en un estende grande de abitadas, incluinte la planos, savanas, e alga areas de foresta de America Norde, e en la savanas seca de America Sude.
La lupo jigante ia es sirca la mesma grandia como la lupos gris moderna la plu grande. Sua cranio e dentes sembla los de Canis lupus, ma sua dentes ia es plu grande e ave un capasia plu grande de sisori, e la forsa de sua morde a la dente canin ia es la plu forte de cualce spesie de Canis conoseda.
Esta cualias es suposada como es ajustas per xasa la erbivores de la plestosene tarda, e en America Norde sua preda es conoseda como inclui cavalos, bradipos teran, mamutes american, bisones, e cameles. Como otra carnivores en la jenero Canis, lo ia xasa en grupos. Sua estingui ia aveni en la aveni de estingui cuatronaria, con la plu de la animales jigante american de la tempo, incluinte alga otra carnivores, cual ia aveni prosima pos la apare de umanas en la mundo nova. Sua depende de la erbivores jigante ia es proposada como la causa de sua estingui, con la cambia de clima e compete con otra spesies, ma la causa resta controversa. Lupos jigante ia vive tan resente como 9,500 anios ante aora, seguente la restas datida.
HeLa
HeLa es un tipo de selula en un linia de selulas nonmortal usada en rexerca siensal. Lo es la plu vea e la plu comun usada linia de selulas umana. La linia ia es derivada de selulas de canser de la colo de utero. Esta selulas ia es prendeda de la pasiente, Henrietta Lacks, ci ia mori de la canser a 4 otobre 1851. A acel tempo, on no nesesa oteni un permete de la person, cual no ia es un pratica comun. La nom de la linia es de la nom de la pasiente: Henrietta Lacks.
La biolojiste de selulas, George Otto Gey, ia estrae la selulas a 8 Febrero 1951, e ia descovre ce la selulas pote es mantenida vivente. Los revela ce los ia es natural "nonmortal", pd los no mori pos un numbero fisada de divides (pd senese selulal). Donce, los pote es usada per multe esperimentes medical - si la selulas ia mori en la rexerca, los pote es desprendeda e la esperimente atentada denova con selulas fresca de la cultur. Esta ia es un vantaje enorme per rexerca medical e biolojial.
La crese stable de HeLa ia capasi ce un rexercor a la hospital de la Universia de Minnesota pote cultiva susedosa la viro de polio, cual alora capasi la developa de un vasina. A 1952, Jonas Salk ia developa la vasina per polio. Per esamina la vasina, la selulas ia comensa es fabrica en masa.
Metta Sutta
La Metta Sutta (pali: मेत्ता, sanscrito: मैत्री maitri sutra - sutra de compatia), es un parla de Buda bon amada par multe budistes e non-budistes tra la mundo. Lo conteni multe de la lesones fundal de darma. Lo pote es trovada en la Suttanipata (1.8) e la Khuddakapatha (9) e loca la valuas de metta (tradisional traduida como "aminia", "compati amante", e "bonvole").
Metta es un de la cuatro "abitas divin" (brahmavihara) recomendada per cultiva armonia entre persones e per consentra en medita. Lo es ance un de la des "perfetas" (parami) cual aida la ateni de velia (bodhi).
Seguente tradision, la fondo de la nara es ce un grupo un monces ia teme la spiritos de la foresta a cual Buda ia envia los per medita. Cuando la monces ia xerca la aida de la Buda, el ia instrui los con la metta sutta como un modo de redui sua teme. La monces ia resita la sutra e senti plu bon. Su felisia alora cuieta la spiritos ance.
Isolas Falkland
La Isolas Falkland (espaniol: Islas Malvinas, franses Iles Malouines) es un arcipelago en la Mar Atlantica sude. La arcipelago ave un area de 12 000 km².
Etimolojia
La nom veni de la vila de Saint-Malo en Bres (Fransa). La nom de la abitores en engles es "Kelpers".
Arabiste
Un arabiste es un person, normal de estra la mundo arabi, ci spesiali sur la studia de la lingua e cultur arabi (usual incluinte la leteratur arabi). La arabistes xef es Lévi-Provençal, Dozy, Miguel Casiri, Arberry, Ahlwardt, o la espaniol Diego de Guadix, Julián Ribera, Miguel Asín Palacios o Emilio García Gómez.
Isolas Falkland
Istoria
Un gera ia aveni en 1982 entre Arjentina e la Rena Uni per posese la isolas.
Giannutri
En la isola es la Villa Domizia, un casa Roman antica, locada prosima a la mar.
Arabiste
Orijina
La arabistes ia comensa en la Espania medieval muslim, cual ia es la frontera entre la mundos muslim e cristian. En diversa epocas, o un rena cristian o un rena muslim ta es plu bonveninte a eruditas. La tradui de testos arabi a la latina (xef obras de matematica a astronomia) ia comensa en la sentenio 10, la obras xef ia data de la Scola de Traduores de Toledo, cual comensa en la rena de Alfondo 8 de Castelia (1105-1157).
Metta Sutta
La metta sutta es comun resitada como parte de rituos relijial en la tradision teravada (budisme sude o vea), ma es ance popular en la tradision mahaiana (budisme norde o grande). Lo ia es reportada ce monces budiste ia resita la metta sutta como un parte de sua protestas en setembre e otobre 2007 contra la militares en Miama.
Isolas Falkland
Dirije
La Isolas Falkland es organizada como un teritorio ultramaral brites.
Metta Sutta
A su es un interprete par George Boeree:
Morero turces
Un morero turces es un arbor caduca en la jenero Broussonetia, de la familia de la morero, Moraceae. La species e nativa de Xina. La cortex de morero turces es flexible. Lo ia es tradisional usada per fabrica tela e paper. , Lo es plantada como un arbor ornal, mahute de Isola Pascual.
Piano
thumb|Piano Piano es un strumento musical grande con un caxa de lenio cual enclui un resonador e cordetas de metal cual es colpada par marteles cuando la teclas es depresada.
Ge
Ge es un terma cual refere prima a un person omosesal o la cualia de es omosesal. Lo es orijinal de la lingua engles, en cual on ia usa orijinal la terma per sinifia "sin cura," "bonumorosa," o "estravagante."
La usa de la terma como un refere a omosesalia ia orijina posible tal temprana como la sentenio 19, ma sua usa ia aumenta gradal en la sentenio 20. En engles moderna tal como en elefen, on usa gay (ge) como ajetivo e como nom per refere a la persones, praticas e cultures asosiada con omosesalia. En la anios 1960, ge ia deveni la parola favoreda de omes omosesal per descrive sua orienta sesal.
Ortodoxisme
En la usa clasica cristian, la parola "ortodox" refere a un colie de dotrinas cual ia es crededa par la cristianes temprana. Un serie de consilios ecumeniste (pd nonramal) ia es conduida tra un periodo de alga sentenios per atenta formali esta dotrinas. La deside la plu sinifiante de esta consilios ia es lo entre la dotrina homousian de Atansio e Eustatio (cual deveni trinisme) e heterousian de Ario e Eusebio (nomida arianisme). La dotrina de la trinia, cual ia defini Jesus como e Dio e om en la canones de la consilio de Efeso de 431 ec, ia susede en la eglesia e ia es refereda como ortodoxia en la plu de contestos cristian. Natural, la minoria de cristianes, la nontriniste, oposa esta termas.
Seguente la Fende Grande de 1054, la eglesas ueste e este ia continua vide se como unica ortodox e catolica. Augustino ia scrive en "Sur la relijio vera": "Relijio pote es trovada sola entre los ci es nomida cristianes catolica o ortodox, per dise, gardas de veria e seguores de coreta." Tra tempo, la eglesa ueste ia comensa identifia con la eticeta "catolica", e la eglesa este con la eticeta "ortodox", an si esta eticetas no es sempre aplicable. Plu temprana, ortodoxisme de la este ia fende de cristianisme calsedonian pos la consilio de Calsedon (452 ec), la resulta de alga diferes en cristolojia, e la eglesas ortodox ia reteni la eticeta.
La eglesa ortodox la plu grande es la Eglesa Ortodox Este (ofisial: la Eglesa Catolica Ortodox), con sirca 200 a 260 milion membros. Lo opera como un comunia de eglesas autosefalo, pd, cada governada par sua bispos en sinodos local, an si sirca dui de los abita en Rusia. La eglesa no ave un autoria sentral de dotrina o governa simil a la bispo de roma]] (la Pape), ma la Patriarcia Ecumeniste de Constantinopoli es reconoseda par tota como primus inter pares (prima entre egales) de la bispos. Como un de la instituis relijiosa la plu vea en la mundo, la Eglesa Ortodox Este ia ave un rol importante en la istoria e cultur de Europa este e sude-este, la Caucasos, e Asia sude-ueste.
Translatio studii
Translatio studii ("transfere de sabe") es un conseta istoriografial, orijinada en la eda medieval, en cual istoria es videda como un seria linial de transferes de conose de un loca jeografial e tempo a otra. Esta conseta ia orijina, junta con acel de translatio imperii descrivente un move de domina imperal, en la capitol du de la libro de Daniel en la Biblia (linias 39-40).
Un esemplo es la teatro roman. Tota comedia roman ia es fundida sur la Comedia Nova elinica ma rescriveda en latina con ajustas a preferes local e a la stadio longa roman. Lo manteni la cualis de situas convensional de vive familial e la mascas de carateres cual ia es tradisional en la model elinica.
Madre Tera
Madre Tera (acc "madre natur") es un nom jeneral per un personi o divini de natur, madria, fertilia, crea, e ideas simil. Spesial, la nom refere a la aspeta de natur cual foca sur la pari e nuri de vive - plantas, animales, e umanas. El es ance comun videda como la madre de multe otra dios e divas e otra esentes. Como la nom sujesta, lo es esensal identifiada con la mundo intera, la Tera se mesma. Otra espresas, estra la nomes de divas spesifada de la cultures variosa de la mundo, es la diva de tera, madre de natur, o la prinsipe fema. An si la conseta es comun, el no es universal, e alga cultures no ave un conseta o nom corespondente.
Madre Tera es multe antica. El ia es probable representada en Eurasia par la scultetas de Venus, scultetas de la eda paleolitica cual depinta un fema, tipal con senos e gluteos grande, pd un esajera de un imaje de femia. La plu de esta figures dati de la cultur gravetian (24,000 a 19,000 aec), con esemplos (pe la Venus de Hohle Fels) de 33,000 aec (la cultur aurignasian) a otras (pe la Venus de Monruz) de 9,000 aec (la cultur magdalenian). Los es algas de la obras de arte la plu vea.
Un poca min vea es la divas de tera de la cultures de Mesopotamia, pe Ki e Ninhursag. En mitolojia elinica antica, la tera es personida como Gaia, corespondente a Terra de Impero Roman, Prithvi o Bhumi de India, e Jord de Scandinavia, tipal relatada a un "Padre Sielo" en la relijio de la protoindoeuropeanes. La mitolojia egiptian antica difere: lo ave un diva de la sielo e un dio de tera.
En mitolojia elinica antica, Persefone funsiona como un diva de natur. La fia de Demetre (diva de la colie), el ia es saisida par Hades (la dio de la mor), e prendeda a la mundo suteran como sua rea. Demetre ia es tan turbada ce no cultivas pote crese, e tota umanas ta mori de fame, si Zeus no ia deveni consernada. El forsa ce Hades reenvia Persefone a sua madre, ma cuando en la mundo suteran, Persefone ia come semes de la granada, la comeda de la mor, e donce el debe spende parte de cada anio con Hades. La lamenta par Demetre per sua fia es refletada en la menses steril de inverno, e sua joia cuando sua fia reveni es refletada en la menses fertil de inverno.
Madre Tera - plu comun Ava - es ance un tema comun en la mitolojias de la americanes orijinal. Per esemplo, lejendas de la Algoncianes dise ce la Madre Tera abita su la neblas, e de el es derivada la acua de vive, e a sua senos, plantas, animales, e umanas nuri se. Un de la nomes comun per Madre Tera es Nokomis ("ava").
En mitolojia de la incas, Mama Pacha o Pachamama es un diva de fertilia ci rena sur planta e colie. An si Pachamama es tipal traduida como Madre Tera, un tradui plu leteral ta es Madre Universo. El e sua spos, Inti, es la divines la plu bonvolente es es adorada en partes de la montes de la Andes.
Otra divas simil inclui estas:
Nicolas Donin
Nicolas Donin de La Rochelle, ia es un prete franses de la prima dui de la sentenio 13, convertida a cristianisme prosedente de la relijio iudi. El es xef conoseda par sua rol en la disputa de Paris de 1240, cual ia resulta en la arde de tota la libros de Talmud cual ia pote trova.
Donin ia es ja escluida de la geto de Paris par la rabi Yechiel de Paris ante tota la comunia e con la rituo tipal. Pos 10 anios vivente estra la comunia iudi, el ia es batizada e ia deveni fransiscan.
El ia partisipa en la persegue de la iudis franses cual ia aveni junta a la crusadas.
En 1238, el ia vade a Roma, do ia denunsia a la Pape Gregorio 9 35 articles de la Talmud como blasfemal contra cristianisme, spesial per duta sur la virjinia de Maria e la incarne divin de Cristo. La Pape ia envia a la autorias eglesal transcrives de la acusas par Donin e la ordina de colie tota la Talmud e depone en la moncerias dominican e fransiscan, per es ardeda si pos esamina los on ta confirma acel acusas.
La ordina papal ia es segueda sola en Frans, do en marto 1240 on ia ordina a la iudis a dona tota la Talmudes. La re Louis 9 ia demanda un debate entre la rabis plu importante (Yechiel de Paris, Moises de Coucy, Judah de Melun e Samuel ben Solomon de Château-Thierry) e Donin, cual ia aveni la 12 junio de la mesma anio. La rabis ia razona futil contra la acusas de blasfema e nonmoralia. La comision real ia conclui ce la libros ta debe es ardeda e, en 1242, des-du mil libros ia es ardeda, multe de los no esente la Talmud, ma cualce libro en ivri.
Academia Franses
297px|thumb|right|La Instituida de Frans, do es locada la seja de la Academia Franses. La Academia Franses, fundida en 1634 e fada ofisial la 29 janero 1635 par la cardinal Richelieu su la rena de Louis 13, es un instituida franses de cual la funsional es normali e boni la lingua franses. Lo es composada de cuatro-des membros elejeda par sua colaborores. Integrada en la Instituida de Frans de la crea de esta la 25 otobre 1795, lo es la prima de sua sinco academias.
Maldives
Maldives (Divehi) es un pais en Asia, composada de isolas en la Mar Indian.
La area es sirca 300 cilometres cuadrida.
La cuantia de abitores, en la anio 2007, ia es sirca 369 031 persones.
La site capital es Male.
La lingua major es divehi (un dialeto de sinala).
Pape
La Pape (latina: Papa de elinica πάππας pappas) es la bispo de Roma e la xef de la Eglesa Catolica.
Eda medieval
La eda medieval es la periodo de istoria entre la cade de la Impero Roman en 476, e la descovre de America (1492) o la cade de Constantinople (1453). Lo es divideda en du periodos: la eda medieval alta (sentenios 5 a 10) e la eda medieval basa (sentenios 9 a 15).
Paris
Paris es la capital de Frans. Lo es locada a la rio Seine en Frans norde-sentral, e es ance la capital de la rejion Île-de-France (ance conoseda como la "Area de Paris"), cual inclui Paris e sua suburbes. En 2004, Paris ia ave sirca 2 144 700 abitores. La area de la site intera ave aora sirca 9,93 milion abitores. Incluinte vilas ensircante, la popla intera ave sirca 11,5 milion persones (en 1999), e donce Paris es un de la areas la plu poplada en Europa.
Eda medieval
Comensa
On no pote locali la comensa de la eda medieval, car la eda medieval no ia nase ma ia "es fada" como resulta de un prosede lenta de sinco sentenios cual ia provoca cambias enorme en tota la niveles de un forma profonda cual va ave influe asta oji.
Paris
De 2014 la maior es Anne Hidalgo, sosialiste, ci ia nase en San Fernando, Cádiz, Espania en 1959.
Eda medieval
Divide
La eda medieval pote es divideda en tre partes:
Sosias nova
La strutur political de Europa ueste ia cambia con la fini de la Impero Roman unica. An si la moves de poplas en esta periodo es usual descriveda como "invades", los ia no es sola misiones militar ma migras de popla entera a la Impero. Tal moves ia es aidada par la refusa de la elites de la Impero Roman de suporta la armada o paia impostas cual ta pote permete la armada evita la invade.
Gitar
thumb|Gitar acustical Gitar es un strumento musical de cordetas, con trastes, lados curva e ses o des-du cordetas, juada par la ditos o un plectro.
Eda medieval
Survive bizantian
Cuando Europa ueste ia vide la crea de renas nova, la Impero Roman Este ia resta intata e ia esperia un revive economial ci ia dura asta la sentenio 7 temprana. On ia ave min invades de la parte este de la impero, la plu parte ia aveni en la Balcanes. La pas con la Impero Sasanian, la enemi tradisional de Roman, ia dura tra la plu parte de la sentenio 5. La Impero Este ia es dominada par un relatas plu prosima entre la stato politica e la Eglesa Cristian, con consernas de crede avente un importa en la politicas de la este cual ia no ave en la ueste.
Paris
La sentro de Paris es la Isola de la Site (Île de la Cité), cual inclui Notre-Dame de Paris.
Eda medieval
Asende de islam
La credes relijial en la Impero Este e Iran ia es fluente en la sentenio ses tarda e en la sentenio 7 tarda. Iudisme ia es un crede multe ativa en sua promove, e a min un gidor political arabi ia converti a lo. Cristianisme ia ave misiones ativa competente con la zoroastrisme persian en sua xerca de credores nova, spesial en la penisola arabi. Tota esta ia junta con la emerji de islam en Arabia en la vive de Muhammad (m. 632). A pos sua mori, la muslimes ia concista multe de la Impero Este e Persia, comensante par Suria en 634-635 e arivante a Misre en 640-641, Persia entre 367 e 642. Africa Norde en la sentenio 7, e la penisola Iberian en 711. En 714, la muslimes ia controla multe de la penisola en la rejion cual los ia nomida Al-Andalus.
Comersia e economia
La migras e invades de la sentenios 4 e 5 ia disturba la redes de comersia tra la Mediteraneo. La produidas african ia para es importada a Europa, prima desaparente de la interna e, en la sentenio 7, los ia es trovada en alga sites como Roma o Napoli. A fini de la sentenio 7, su la efeto de la concistas muslim, la produidas african ia no pote es trovada en Europa ueste. La sustitua de esta produidas par produidas local ia es un tende en la teras roman vea cual ia aveni en la eda medieval temprana. Esta ia es spesial marcada en teras cual ia no es locada en la Mediteraneo, como Galia norde o Britan.
Eglesa e moncisme
La cristianisme ia es un elemento xef de uni entre Europa este e ueste ante la concista arabi, ma la concista de Africa norde ia separa la lias entre esta areas. La Eglesa Bizantian ia difere en lingua, praticas e liturjia de la Eglesa Ueste, pd, la Eglesa Este ia usa la elinica en loca de la latina.
Europa carolingian
La rena franco en Galia norde ia divide en renas nomida Austrasia, Neustria e Burgonia en la sentenios 6 e 7, tota governada par la dinastia merovingian, ci ia desende de Clovis. La sentenio 7 ia es un periodo tumultosa de geras entre Austrasia e Neustria. Tal atas de gera ia es esplotada par Pipin, la Major de la Palasio de Austrasia ci ia prende la potia de la trono austrasian. Un de sua desendentes, Charles Martel, ia gania la batalia de Poitiers en 732, parante la avansa de la muslimes en la Pirineo.
Renase carolingian
La corte de Carlo la grande en Aachen ia es la sentro de la revive cultural a veses refereda como la "renase carolingian". La alfabetisme ia crese, como ance developa en artes, arciteta, teoria legal e studios liturjial e de la Biblia.
Joseph Aquilina
Joseph Aquilina (7 april 1911 - 8 agosto 1997) ia es un autor e linguiste malti naseda en Munxar.
Sitosceleto
La sitosceleto es la rede microscopial de filetas e tubetas de protena en la sitoplasma de multe selulas cual dona sua forma e coere.
Lays of Ancient Rome
Lays of Ancient Rome es un colie de poesias naral par Thomas Babington Macaulay. Cuatro de estas nara eposodios eroin de la istoria roman temprana con temas multe trajica, donante a la colie sua nom. Macaulay ance inclui du poemas inspirada par istoria resente: Ivry (1824) e The Armada (1832).
Alora la corajosa Horatio ia parla, capitan de la porton: “A cada om sur esta tera la moria veni pronto o tarda. E como un om pote mori plu bon Ca frontinte un peril asustante, Per la senes de sua padres, E la templos de sua dios?”
Isolas Faro
La Isolas Faro es un grupo de isolas entre la Mar Norsce e la norde de la Mar Atlantica, media entre Scotland e Island. Los es un parte de la rena de Danmarc.
Sua lingua es faroisce, prosima relatada a islansce. En faroisce, la nom de la isolas es Føroyar; en dansce, Færøerne.
Trigonometria
Trigonometria es la ramo de matematica cual trata la relatas entre la lados e angulos de triangulos e la funsionas pertinente de cualce angulos.
Trigonometria es la funda de tota jeometria aplicada, incluinte jeodesia, mecanical sielal, mecanica solida e naviga.
La funsionas trigonometrial ia es estendeda como funsionas per variable complicada, cual oji permea tota matematica.
Termas per statos variosa
Esta article es un lista de nomes per statos variosa en engles, elefen, e la linguas romanica.
Parmenide
Parmenide (540-470 aec) de Elea (en Italia sude) ia es un filosofiste elinica, e un seguente de Xenofane. El ia estende la conseta de un dio par dise "Hen ta panta" (tota esentes es un). La multe cosas es en realia sola un cosa, e esta cosa es constante. La mundo parente de cosas e moves e cambias es sola un alusina. Parmenide ia ave un efeto grande a Plato.
Traste
thumb|Trastes Traste es cada un serie de baras o crestas peti de alga strumentos musical, como la gitar, usada per loca la ditos per produi la notas desirada.
Hugo Schuchardt
Hugo Ernst Mario Schuchardt (4 febrero 1842 - 21 april 1927) ia es un linguiste deutx, conoseda par sua labora en la linguas romanica, la euscara, e linguas miscada, incluinte creoles, pijines e lingua franca.
Gitar eletrical
thumb|306x306px|Gitar eletrical [Gibson Les Paul Custom (1954-1957)] Gitar eletrical es un gitar con sensadores eletrica, tipal con un corpo solida.
Ligure
Ligure (ligure: Lìgure, Zeneize) es un lingua romanica parlada en Italia, Frans e Monaco par 1.925.100 persones. Lo es un parte de la galo-italica grupo de linguas romanica ueste. La dialeto de Genova (Zeneize) es la dialeto prestijiosa sur cual la lingua normal es fundida. On ave un tradision longa de leteratur, de la sentenio 13 a la presente, como Luchetto (acc "la Genoves Anonim"), Martin Piaggio, e Gian Giacomo Cavalli.
Triangulo
Un triangulo es un poligon con tre lados reta e tre angulos.
Eglesa Latina
197px|thumb|Basilica de San Pedro, en la Vatican. La Eglesa Latina (latina: Ecclesia Latina) a veses nomida Eglesa Ueste, es la eglesa individua sui iuris plu grande en comunia plen con la Pape e la resta de la Eglesa Catolica, trasante sua istoria a la dias plu temprana de cristianisme. Empleante la rituos liturjial latina, con 1 255 bilion de membros, la Eglesa Latina es la eglesa orijinal e la plu grande de cristianisme ueste, en contrasta con la eglesa catolica este. Lo ave sua seja en la Vatican, un enclave en Roma, Italia.
Malaui
Malaui (ofisial la Republica de Malaui) es un pais sin costa en Africa sude-este. Lo es bordada par Zambia a la norde-ueste, Tanzania a la norde-este e Mosambic a la este, sude e ueste. Malaui ave un area de 118 000 cilometres cuadrida e un popla estimada de 16 777 547 (julio 2013). Sua capital es Lilongwe, cual es ance la site la plu grande de Malaui; la site du de la plu grandes es Blantyre, la numero tre es Mzuzu, e la numero cuatro es sua capital vea, Zomba.
La nom Malaui veni de la maravis, un nom vea de la popla nianja ci abita la area. La pais ave ance la nometa "la cor calda de Africa". Lo es entre la paises la plu peti de Africa. Lago Malaui ocupa sirca un tri de la area.
Pos gania autonomia, lo ia deveni un stato de un partito su la presidentia de Hastings Banda, ci ia resta presidente asta 1994, cuando el ia perde un vota. Arthur Peter Mutharika es la presidente presente, e Malaui ave aora un governa democrata e multipartital. Lo ave un Forte de Defende Malaui cual inclui un armada, un marina e un ala de aira. Sua politica esterna es proueste e inclui relatas diplomata positiva con la plu de paises e partisipa en alga organizas internasional, incluinte la Nasiones Unida, la Comunia de Nasiones, la Comunia de Developa de Africa Sude, la Mercato Comun per Africa Este e Sude, e la Uni African.
Malaui es entre la paises la min developada de mundo. La economio es forte fundida sur cultiva, con popla xef campanial. La governa malaui depende multe de aida esterna per sasia sua esijes de developa, an si estas (e la aida ofreda) ia diminui de pos 2000. La governa malaui fronti defias en construi e crese la economia, boni educa, aida medical, proteje la ambiente, e deveni finansial nondependente. De 2005, Malaui ia developa alga programes cual foca a esta problemes, e la futur de la pais pare boni, con ce on ia vide un boni de economia, educa e aida medical en 2007 e 2008.
Malaui ave un espeta basa de vive e un mortalia alta de enfantes. VIU/SIDO es multe comun, cual drena la fortes de labora e la spendes governal. On ave un popla diversa de persones nativa, asianes e europeanes, con multe linguas parlada e un colie de credes relijial diversa. An si gera rejional periodal ia es nurida par divides etnical en la pasada, esta ia diminui ja notable en 2008, e la conseta de un nasionalia malaui ia reemerji.
La linguas major es chichewa 57,2% (ofisial), chinyanja 12,8%, chiyao 10,1%, chitumbuka 9,5%, chisena 2,7%, chilomwe 2,4%, chitonga 1,7%, e otras 3,6% (1998).
Bradipo teran
Bradipos teran es un grupo diversa de bradipos estinguida, en la supraordina Xenarthra. La nom es usada como un refere per tota bradipos estinguida per la grandia de la formas la plu temprana, comparada a la bradipos arboral de oji. La survivores la plu resente, la bradipos teran caribe, ia abita en la Antiles, posible asta 1550 aec. Dati radiocarbonal sujesta ce la aveni final de Megalocnus en Cuba ia es entre 2819 e 2660 aec. Bradipos teran ia es estinguida en la tera continental per 10,000 anios o plu. Sua survive en la Caribe corelata con la coloni plu tarda par umanas. Alga cuantias en la isolas ia persiste 5,000 a 6,000 anios plu ca sua relatas continental.
La evolui de bradipos teran ia aveni la plu comun en la paleojen e neojen de America Sude cuando la continente ia es isolida. A la aveni la plu temprana en la recorda fosilin, la bradipos teran ia es ja distinguida a la nivel tasonomial de la familia. La esiste de isolas interveninte entre la continentes american en la miosene ia permete un sperde de formas en America Norde. Un cuantia de formas de grandia peti a media ia sperde, lo es suposada, a la Antiles. Los ia es spesies durante, como mostrada par sua cuantias diversa e sperdes a areas distante, sujestada par la trova de sua restas en Patagonia (Cuevo del Milodon) e partes de Alaska.
Bradipos, e Xenarthranes tota, representa un de la grupos la plu susedente en America Sude en la "intercambia american grande". En la intercambia, multe plu formas ia move de America Norde a America Sude ca en la otra dirije. A min sinco jenera de bradipos teran ia es identifiada en la fosiles de America Norde, esemplos de migra susedente a la norde.
Hiroxima
alt=la site Hiroxima|thumb|La site Hiroxima Hiroxima es un site en Nion. En la anio 2020, lo ia ave 2.1 milion abitores. La area de la site es 907 cilometres cuadrida.
Partito Comuniste de Beljia
La Partito Comuniste de Beljia (en Vlames: Kommunistische Partij van België, en Franses: Parti Communiste de Belgique) ia es un partito political en Beljia. Lo ia es creada a un congresa en Anderlecht a 3-4 setembre 1921. KPB/PCB ia es formida par la uni de du grupos, la Partito Comuniste dirijeda par War Van Overstaeten e la Partito Comuniste de Beljia dirijeda par Joseph Jacquemotte. A la tempo de sua crea, KPB/PCB ia ave sirca 500 membros. KPB/PCB ia deveni la sesion beljes de la Comuniste Internasional.
Linguas amerindian
No tota linguistes acorda ce la plu de linguas american orijinal es relatada, ma la plu aseta la familia per conveni. La familia (ance clamada amerind) ave sirca 600 linguas, con plu ce 20 milion parlores. Per plu, vade a linguas american orijinal.
En America norde, la plu conoseda linguas es odjibua, cri, lacota, tsalagi, irocuoi, hopi, nauatl, e maia.
Developa de lingua
Seguente C. G. Boeree, lingua ia comensa con un asosia simple de alga vosis con ojetos ("can"), atas ("vade"), e cualias ("calda"). Enfantes ia aprende esta asosias de sua jenitores, en loca de inventa un vocabulo nova en cada jenera. Ma de cuando la idea de asosia ia es realida, lo es probable ce la cuantia de esta "proto-parolas" ia crese rapida.
Posible, alga pronomes ia es creada a esta eda ance: "me", "tu", "acel", "esta". Los es posible derivada de jestis.
Esta ia developa probable temprana en nosa evolui, ante Homo sapiens, e no ia nesesa alga partes spesialida de la serebro, an si, serta, lo ia envolve la cortex de oia e la areas de move cual controla la vosi.
La tradui de la mundo persepida, con se complicadas multidimensional, a un grupo linial de vosis ia causa ce areas spesialida de la cortex deveni multe vantajosa, e donce umanas ia comensa difere la area de Wernicke e la area de Broca de la cortexes de oia e ata. Lo pare ce la spesiali ia aveni en sola un lado de la serebro, posible car sola un lado es nesesada, e la otra pote es retenida per sua roles orijinal. Cuando lingua ia deveni un parte plu e plu importante per survive e reprodui, la spesiali de la cortex ia es elejeda natural.
Tra la edas, umanas ia inventa sintatica vera en la forma de segues fisada de parolas: sujeto-ojeto-verbo, posible, con ajetivos e indicas de posese ante la nomes e, cuando los ia ariva, la usa de posposadas en loca de preposadas. Egal posible, los ia prefere sujeto-verbo-ojeto, con ajetivos e indicas de posese pos la nomes, e preposadas en loca de posposadas. O, posible, alga grupos de umanas ia adota sua segues prefereda unica.
Alga de esta paroletas ia deveni juntada a la parolas plu importante en la forma de cliticos, afisas, o an infletas. La sintatica e la morfolojia usada par la jenitores ia es comunicada a la enfantes par esemplos, e alora la enfantes ia estende esta esemplos par jenerali la regulas per comparti situas e nesesas nova.
Ultima, nos ia developa parolas e modos per combina parolas per espresa ideas astrata, e per usa esta parolas nova per crea teorias plu e plu complicada sur la mundo e nos mesma. Con sintatica, morfolojia, proposas, e astratas, la grandia de la serebro ia deveni plu e plu importante como un determinante de survive e reprodui, e la umanas moderna ia es a la via vera a sivilia.
Esce un sola "lingua madre" ia esiste de cual tota otras ia desende? Probable no. La idea de comunica con vosis ia debe estende como un foco savaje entre nosa asendentes Homo, e ia es continuada par nosa asendentes Homo sapiens, ci alora ia elabora la idea per crea lingua vera. La tribus ia separa repetente de lunlotra, e migra repetente a distante de lunlotra, e a cada separa e migra, sua linguas cambia e comensa difere plu e plu. Si on ave limitada comunica de un otra tribu, car lo es miliones de cilometre a via o car lo es en la vale a la otra lado de un cadena de montes o un rio perilosa, ultima sua lingua e la lingua de la otra tribu ta difere de lunlotra, posible a un grado cual preveni cualce comunica, an si la du tribus ta recomensa interata.
La idea ce nosa asendentes ia comparti un sola lingua es multe interesante, an romantica. Multe linguistes (a amatores) ia atenta reconstrui un lingua o colie de linguas de nosa asendentes orijinal, ma lo es multe clar ce vide plu ca 10,000 anios es tan distante pote nos pote ateni.
Holland Sude
Holland Sude es un provinse de Nederland.
La capital de la provinse es Den Haag, cual es ance la seja de la governa de Nederland. La site la plus grande en Holland Sude es Rotterdam.
Eda medieval en England
La eda medieval en England conserna la istoria de England en la eda medieval, de la fini de la sentenio 5 asta la comensa de la eda moderna en 1485. Cuando England ia emerji pos la cade de la Impero Roman, la economia ia es laserada e multe vilas e sites ia es abandonada. Pos alga sentenios de migra germanica, identias e cultures nova ia comensa emerji, developante renas xasante cual ia compete per la potia. Un cultur artal rica ia flori con la anglosasones, produinte poesias epica como Beowulf e arte de metal sofisticada. La anglosasones ia converti a cristianisme en la sentenio 7, e un rede de moncerias ia es construida tra England. En la sentenios 8 e 9, England ia es atacada par la vicinges, e la luta ia dura tra multe desenios, instituinte Wessex como la rena la plu potiosa e promovente la crese de un identia engles. An con la crises repeteda de pasa de rena e la prende de potia dansce en la comensa de la sentenio 11, en la desenio de 1060 England ia es un stato potiosa e sentrida con un economia susedosa.
La invade normande de England en 1066 ia indui la defeta e la sustitui de la elejedas anglosason par la nobiles franses e normande e sua suportores. William la concistor e sua seguores ia emprende la sistem statal esistente, ia represa la revoltas local e ia controla la abitores par un rede de casteles. La renores nova ia introdui feudalisme a la governa de England, eliminante sclavia ma creante campanianes feudal. En la sentenios 12 e 13, la cuantia de abitores de England ia dupli, nurinte la crese de la vilas e sites e de la comersia, aidada par la temperatur plu calda en Europa norde. Un onda nova de moncerias ia es constituida, ma reformis eglesal ia crea tensa entre la res e la arcibispos. An con la developas en la governa de England e la sistem legal, la lutas entre la elejedas anglosason-normande ia causa geras internas multiple e la perde de Normandia.
En la sentenio 14, England ia esperia la Famion Grande e la Mori Negra, du avenis desastrosa cual ia dui la cuantia de abitores, lasante la economia en caos en suminante la ordina political vea. Turbas sosial ia segue, en la forma de revoltas campanian de 1381. Entretempo la cambias en la economia ia causa la emerji de un clase sosial nova, la burjesia, e la nobilia ia comensa eserse potia tra un sistem nomida feudalisme basida. Cuasi 1500 vilas ia es abandonada par sua abitores e multe omes e femes ia xerca oportunes nova en la vilas e sites. Tecnolojias nova ia es introduida, e England ia produi alga de filosofistes e siensistes natural la plu grande de la eda medieval. La res engles en la sentenios 14 e 15 ia reclama la trono de Frans, provocante la Gera de Sento Anios. A veses England ia ave un militar grande, con economia cresente par la profitas de la comersia internasional de lana e de vestes, ma en 1450 la pais ia es en crise, frontinte fali militar con Frans e un retrosede economial corente. Plu turbas sosial ia aveni, segueda par la Gera de la Rosas, fada entre du partitos oposante de la nobilia engles. La vinse de Henry 8 en 1485 marca la fini de la eda medieval en England e la comensa de la eda moderna.
Johannes Vermeer
Johannes Vermeer (1632 - 1675) ia es un depintor nederlandes de la periodo baroca, ci ia spesialida en senas de vive burjes en casa. El ia es moderada susedosa en sua vive, ma no ia es rica, restante sua sposa e enfantes en deta a sua mori, posible car el ia produi sola sirca 34 depintas, sirca tre per anio.
Vermeer ia labora lente e con multe cura, e comun usada pigmentos multe cara. Lo es spesial notada per sua usa de lus en sua obras. El ia depinta plu la senas interna, posible en du sales peti en sua casa en Delft. Los mostra la mesma movables e decoras en ordinas variosa, e comun la mesma persones, tipal femes.
Vermeer ia es batizada en la Eglesa Reformida a 31 otobre 1632. Sua padre, Reijnier Janszoon ia es un laboror de seda e cafa (un misca de seda e coton o lana) de la clase media. Cuando sua padre ia mori en otobre 1652, Vermeer ia comensa maneja la comersia de arte de sua familia.